# Ball de diables de la Ràpita

### De Viquipèdia

Logotip de l'entitat
Un altre logotip

El Ball de diables de la Ràpita (terme municipal de Santa Margarida i els Monjos) l'integren 50 diables a més de les figures principals: Llucifer, Diablesa, Pupuret. L'any 2006 se'n va cel·lebrar el seu 25é aniversari.

## [edita] Orígens i trajectòria

"24 de Juny de 1981. la Trobada de Diables de Catalunya a l'Arboç del Penedès". Fou aleshores quan un grup de joves de La Ràpita, que hi assistiren com a espectadors, s'engrescaren per a formar un Ball de Diables al seu poble. Aquests joves, motivats també per la situació d'inquietud cultural que llavors es vivia a la població, convocaren a altres nois i noies i es proposaren tirar endavant la iniciativa d'aquest Ball i actuar per la Festa Major d'Agost.

Després d'aquella primera actuació de l'Agost de 1981, les sortides del Ball de Diables de la Ràpita han sigut nombroses, (Sant Marçal, Els Monjos, Sant Cugat Sesgarrigues, Les Gunyoles, Sant Pere Molanta, Sant Martí Sarroca, Bellvei del Penedés, Llorençs del Penedés, El Vendrell, Cervera, Terrassa, Sitges, Vilafranca, ...). Com a Ball de Diables forjat en una Trobada nacional, també hem estat present en aquest tipus de manifestació folklòrica en la majoria d'ocasions en que s'han celebrat (Vilanova i la Geltrú, Sitges, Sant Quintí de Mediona, Les Borges del Camp, Barcelona, Lleida, Vilaseca, ...).

Una de les idees que han caracteritzat la filosofia d'aquest ball a la nostra població, ha estat sempre el màxim respecte pel tradicionalisme d'aquesta manifestació cultural, motiu pel qual ha volgut mantenir els personatges i elements característics, sense voler introduir elements poc adients que poguessin donar una visió errònia del que ha de ser, des d'un punt de vista seriós, un Ball de Diables.

## [edita] Personatges

Aquest ball està estructurat d'acord amb un seguit d'elements que caracteritzen aquest tipus de manifestació. S'estableix una jerarquia que encapçala Llucifer i segueixen la Diablesa i el pupuret, els diables, el fogoner, els timbalers i els diables de la munició.

- Llucifer: el patriarca de la colla, aquell qui representa les forces de l'infern. La seva vestimenta i estris manifesten la supremacia que té dins el grup.
- Diablesa: Figura que ha estat representada tant per homes com per dones, fidel companya de Llucifer, a qui sempre fa costat, i segon personatge del clan diabòlic.
- Pupuret: Personatge que porta un banderot penjat de la forca en el qual es poden veure l'identificatiu i el nom de la Colla.
- Diables: Són el gruix més important de la colla, representen el foc i la disbauxa i són aquells qui dansaran a tort i a dret en cercaviles i correfocs.
- Fogoner: Personatge encarregat d'encendre les carretilles i sortidors de tots els components que ballaran amb el foc al so dels timbals.
- Timbalers: Responsables de fer esborronar a petits i grans amb el ritme cerimoniós i exaltat dels timbals.
- Diables de munició: Encarregats de suministrar els coets als diables, pupuret, diablesa i Llucifer.

## [edita] Algunes sortides realitzades

- Vilafranca del Penedès: Actuació al Ball de Foc de la Festa Major
- Sitges: Actuació al correfoc de la Festa Major
- Cervera: Actuació a l'Aquelarre
- El Vendrell: Actuació al correfoc de la Festa Major
- Llorens del Penedès: Actuació al correfoc de la Festa Major
- Barcelona: Actuació al estadi olímpic durant els Jocs mundials de policies i bombers
- Vilaseca: Trobada de diables de Catalunya
- Terrassa: Actuació al correfoc de la Festa Major

## [edita] Enllaços externs

- http://www.diablesrapita.com Pàgina web del Ball de Diables de la Ràpita

Obtingut de "http://ca.wikipedia.org../../../b/a/l/Ball_de_diables_de_la_R%C3%A0pita_6809.html"

Categoria: Colles de diables

##### Views

- Article
- Discussió
- Revisió actual

##### Cerca